stanford-oval/wikipedia huggingface dataset:
לנארט ליונג
ביוגרפיה

ליונג נולד בסולפטיה ב-13 במרץ 1921. אביו היה האופטמן בצבא השוודי. הוא סיים את לימודיו ב-1941 וב-1944 התגייס לצבא והוסמך כלויטננט משנה. בין 1952-1954 הוא למד במכללת הסגל של הצבא השוודי. ב-1953 הוא הועלה לדרגת האופטמן ועבר קורס במכללת הפיקוד והמטה של ארצות הברית בפורט ליוונוורת, קנזס. ב-1960 הוא הוצב ברגימנט הרגלים הצפוני של סקניה. בין 1962–1963 הא עבד כמורה במכללת הסגל של הצבא השוודי. ב-1964 הוא הועלה לדרגת אוברסט-לויטננט והוצב ברגימנט גוטלנד. ב-1966 הוא הועלה לדרגת אוברסט. ב-1968 הוא מונה למפקד רגימנט אפלנד, וב-1971 הועבר לתפקיד מפקד המחוז הצבאי המזרחי. ב-1972 הוא הועלה לדרגת גנרל-מאיור. ב-1974 הוא הועבר לפקד על המחוז הצבאי המערבי. ב-1976 הוא הועלה לדרגת גנרל-לויטננט.
ב-30 בספטמבר 1978 מונה ליונג למפקד העליון (מקביל לרמטכ"ל). בתקופת כהונתו הוא נאלץ להתמודד עם "ציד הצוללות" - באוקטובר 1981, הצוללת הסובייטית U 137 חדרה למים הטריטוריאליים של שוודיה, ועלתה על שרטון בארכיפלג בלקיניה. אירוע זה גרם לבהלה המונית בשוודיה, ומאז ועד סוף שנות ה-80 דווח על מקרים רבים שבהם צוללות, לכאורה סובייטיות, חדרו למימי שוודיה. חיל הים השוודי נאלץ להגביר את מאמציו בתחום הלוחמה נגד צוללות, ומראה מסוקים ימיים משליכים פצצות עומק בסמוך לחוף, הפך לדבר שבשגרה ונותר אחד הדימויים האייקוניים ביותר של המלחמה הקרה בתודעה השוודית. למרות זאת, ליונג החליט לנטוש את שיתוף הפעולה החשאי של שוודיה עם נאט"ו.
ב-30 בספטמבר 1986 סיים ליונג את תפקידו ומונה לראש המטה הצבאי של הוד מלכותו. הוא נפטר בסטוקהולם ב-19 בנובמבר 1990.
לנג (קרחון)

| --- | --- |

קרחון לנג מעמק לוטשן
 מידע כללי
 מיקום:  קנטון ואלה, שווייץ שווייץ.
 רכס הרים:  האלפים הברניים
 אורך:  6.6 קילומטר
 שטח:  10.1 קמ"ר
 סוג קרחון:  יבשתי
 מנוקז על ידי:  נהר לונזה (Lonza) לאורך עמק לוטשן אל נהר הרון
 קואורדינטות:  46°27′59″N 7°56′49″E﻿ / ﻿46.46639°N 7.94694°E﻿ / 46.46639; 7.94694
  (למפת שווייץ מוגדלת) ברן בזל ז'נבה ציריך לוגאנו לוזאן לוצרן סנט גאלן כור צרפת גרמניה איטליה אוסטריה ליכ.קרחון לנג(למפת שווייץ רגילה) ברן בזל ז'נבה ציריך לוגאנו לוזאן לוצרן סנט גאלן כור צרפת גרמניה איטליה אוסטריה ליכ.קרחון לנג(למפת ואלה רגילה) סיון מרטיני מונטה בריג-גליסקרחון לנג(למפת ואלה מוגדלת) סיון מרטיני מונטה בריג-גליסקרחון לנג
קרחון לנג (Lang Glacier) הוא קרחון יבשתי באורך 6.6 קילומטר ברכס האלפים הברניים בקנטון ואלה שבשווייץ.
הקרחון מתחיל במעבר לוטשנלוקה וזורם לאורך עמק לוטשן, בין ההרים זאטלהורן ושנייהורן מדרום מזרח וההרים גרוסהורן ולוטשנטל ברייטהורן מצפון מערב.
מי הפשרת השלגים של הקרחון מתנקזים על ידי נהר לונזה (Lonza) לאורך עמק לוטשן אל נהר הרון.
שטחו הכולל של הקרחון הוא 10.1 קמ"ר.
לאופולד הראשון, דוכס אוסטריה

| --- | --- |

 לידה:  4 באוגוסט 1290 וינה, דוכסות אוסטריה 
 פטירה:  28 בפברואר 1326 (בגיל 35) שטרסבורג, האימפריה הרומית הקדושה 
 מקום קבורה:  מנזר קניגספלדן 
 בן או בת זוג:  קטרינה מסבויה (1315–?) 
 
לאופולד הראשון, דוכס אוסטריה (4 באוגוסט 1290 – 28 בפברואר 1326) מבית הבסבורג היה דוכס אוסטריה ושטיריה כשליט משותף עם אחיו הבכור פרידריך הראשון משנת 1308 ועד מותו.
ביוגרפיה

לאופולד נולד בווינה, והיה בנם השלישי של אלברכט הראשון, מלך גרמניה ואליזבת מגוריציה-טירול, נצר משושלת מיינהרדינר. לאחר מותו של אחיו הבכור הדוכס רודולף השלישי בשנת 1307 ורצח המלך אלברכט בשנת 1308, הפך לאופולד לראש השושלת ההבסבורגית ומנהל שטחי הבית בשוואביה, שם פתח במסע נקמה נגד רוצחי אביו. האיש הנמרץ התכנס עם בית לוקסמבורג וליווה את המלך היינריך השביעי במסעו האיטלקי. בשנת 1311 הוא עזר לדכא את מרד הגואלפים במילאנו תחת גווידו דלה טורה והטיל מצור על העיר ברשיה.
עם מותו של היינריך, הוא תמך מאוד באחיו פרידריך בבחירות בשנת 1314 כמלך הרומאים. למרות כל המאמצים (ושוחד), ההבסבורגים זכו רק לקולותיהם של ארבעה נסיכים בוחרם, בעוד שלודוויג הרביעי, דוכס בוואריה, בתמיכת הלוקסמבורגים, נבחר על ידי חמישה. בעימות המזוין בין היריבים, כוחותיו של לאופולד תמכו בטענות אחיו. אולם במולדת אבותיו הוא ספג תבוסה מכרעת על ידי הקונפדרציה השווייצרית בקרב מורגרטן בשנת 1315.
כאשר פרידריך ואחיהם הצעיר היינריך נלכדו בקרב מולדורף בשנת 1322, נאבק לאופולד בשחרורם. הוא נכנס למשא ומתן עם המלך לודוויג הרביעי ואף מסר את הנחלה הקיסרית שהחזיק בטירת קיבורג. המאמצים נכשלו ולאופולד המשיך לתקוף את כוחותיו הבווארים של לודוויג, שהציב מצור על העיירה בורגאו השוואבית בשנת 1324. לאחר שהמלך לא קיבל אישור על בחירתו מהאפיפיור יוחנן ה -23 ואף הוטל עליו חרם, הוא שחרר את פרידריך בשנת 1325. אולם השבוי היה חייב להבטיח להישבע שאחיו יכיר בלודוויג כמלך, דבר שסירב אליו לאופולד. פרידריך כאיש כבוד חזר מרצונו לבית המלוכה בבוואריה, שם הסכימו לבסוף הוא ולודוויג על פשרה משותפת.
לאופולד נפטר בשטרסבורג זמן קצר לאחר מכן, בהיותו בן 35. שרידיו נקברו במנזר קוניגספלדן בעיירה ווינדיש בארגאו, שווייץ.
משפחתו

בשנת 1315 נישא התחתן לאופורד עם קטרינה מסבויה (1284–1336), בתו של אמדאו החמישי, רוזן סבויה ואשתו השנייה, מארי מבראבנט. נולדו להם שתי בנות:
קתרינה מאוסטריה (1320–1349), התחתנה עם אנגוארנד השישי, אדון קושי.
אגנס מאוסטריה (1322–1392), התחתנה עם בולקו השני, דוכס שווידניצה.
כרמלה (מתאבקת)

| --- | --- |

כרמלה, מרץ 2019
 לידה:  23 באוקטובר 1987 (בת 36) ווסטר, מסצ'וסטס, ארצות הברית
 שם במה:  כרמלה
 משקל:  50 ק"ג
 גובה:  1.65 מטר
 מקום מגורים:  אורלנדו, פלורידה, ארצות הברית
 לאום:  אמריקאי
 קריירה מקצוענית:  יוני 2013 – הווה (כ־11 שנים)
 מאמנים:  שרה אמאטו WWE Performance Center
 ליגות:  WWE
 תרגילי סיום:  Code of Silence
 מידע אישי
 בן או בת זוג:  קורי גרייבס (2022–?)  W. Morrissey (2015–2018)  קורי גרייבס (2019–2022) 
 מספר צאצאים:  1 
 
כרמלה (נולדה בשם לאה ואן דייל; באנגלית: Leah Van Dale; נולדה ב-23 באוקטובר 1987 בווסטר, מסצ'וסטס) היא מתאבקת אמריקאית, המופיעה בארגון ההיאבקות WWE, בתוכנית הדגל Raw.
ביוגרפיה

ואן דייל גדלה בעיירה קטנה מחוץ לווסטר, מסצ'וסטס. היא בוגרת אוניברסיטת מסצ'וסטס ולאחר שסיימה את שהותה באוניברסיטה, היא הפכה להיות מעודדת של ניו אינגלנד פטריוטס במשך שלוש עונות עד שנת 2010. כמו כן הופיעה כמעודדת של קבוצת ה-NBA לוס אנג'לס לייקרס מ-2010 עד 2011.
קריירת היאבקות מקצועית > WWE > NXT‏ (2013–2016)

ביוני 2013 ואן דייל חתמה על חוזה עם ה-WWE והצטרפה למחלקת הפיתוח של החברה בסוף ספטמבר. בדצמבר היא הודיעה על שם הבמה שלה שתחתיו תתחרה - כרמלה.
כרמלה ערכה את הופעת הבכורה שלו בפרק של NXT בתחילת ספטמבר 2014 כאשר היא מגלמת דמות מעצבת שיער של אנזו אמורה וקולין קסידי. את הבכורה בזירה שלה השיגה באמצע אוקטובר, כאשר היא מנצחת מתאבקת מקומית שמאוחר יותר נקראה "מכנסיים כחולים". במרץ 2015 אמורה וקסידי פתחו ביריבות נגד אלופי הזוגות של NXT, בלייק ומרפי, השניים החלו לעודד דווקא את כרמלה במשך הזמן, אך גרמו לה להפסדים בעיקר נגד אלכסה בליס.
לפני קבלת ה"פוש" בקריירת היחידים שלה תחילת ינואר 2016, כרמלה התאבקה מספר פעמים נגד איווה מארי שבהם הפסידה בכל אחד מהמפגשים. את הקרב הראשון על אליפות הנשים של NXT קיבלה ב-10 בפברואר לאחר שניצחה בקרב "באטל רויאל" שמטרתו הייתה לקבוע את המועמדת לתואר באותו הזמן, ביילי, אך האחרונה לא הצליחה לזכות בתואר. את הופעת הבכורה של כרמלה ברוסטר הראשי של ה-WWE ערכה באירוע רודבלוק ב-12 במרץ תוך כדי שהיא מלווה את אנזו אמורה וקולין קסידי לקרב על אליפות הזוגות נגד "הרבייבל". ב-25 במאי בפרק של NXT כרמלה שוב השתתפה בקרב מועמדת לתואר, הפעם בקרב משולש נגד ניה ג'קס ואלכסה בליס, קרב שאותו ניצחה ג'קס. את הקרב האחרון שלה ב-NXT לפני עלייתה לרוסטר הראשי ערכה ב-17 באוגוסט בקרב 3 על 3 שאותו קבוצתה ניצחה.
קריירת היאבקות מקצועית > WWE > Untouchable‏ (2019–היום)

באירוע הרויאל ראמבל, שנערך ב-26 בינואר 2020, כרמלה התחרתה בקרב הרויאל ראמבל המסורתי, כשנכנסה לקרב כמספר ה-27, אך הודחה על ידי שיינה בייזלר. ב-7 בפברואר, כרמלה ניצחה בקרב מרובע את אלכסה בליס, דנה ברוק ונעמי אשר קבע את זהות המועמדת החדשה לאליפות הנשים של סמאקדאון נגד ביילי. בקרב על התואר שנערך ביניהן בשבוע לאחר מכן, כרמלה כשלה בניסיונה לזכות בחגורת האליפות, זאת לאחר שביילי הניחה את רגליה על החבלים בצורה לא חוקית על מנת להצמיד אותה מבלי שהשופט יבחין בכך וכתוצאה מכך להשיג את הניצחון בקרב. ב-21 בפברואר, כרמלה הפסידה לנעמי בקרב אשר קבע את הטוענת לכתר לאליפות הנשים של סמאקדאון נגד ביילי באירוע סופר שואודאון. ב-6 במרץ, כרמלה ודנה ברוק הפסידו בקרב זוגות למנדי רוז וסוניה דוויל. ב-24 באפריל, כרמלה ודנה ברוק לא צלחו במשימתן לזכות באליפות זוגות הנשים של ה-WWE לאחר שהפסידו לאלופות הזוגות, אלכסה בליס וניקי קרוס. ב-1 במאי, כרמלה העפילה לקרב הכסף בבנק של הנשים במסגרת האירוע כסף בבנק לאחר שגברה על מנדי רוז. באירוע זה, שנערך ב-10 במאי, כרמלה לא הצליחה לזכות בקרב הכסף בבנק, שבסופו אסקה היא זו שזכתה. ב-6 בנובמבר, כרמלה תקפה את אלופת הנשים של סמאקדאון, סשה בנקס, מאחור לאחר הגנתה המוצלחת על התואר של האחרונה על ביילי. ב-2 באפריל 2021, כרמלה הפסידה לביאנקה בלאייר. ב-7 במאי, היא ניצחה את רובי ריוט. ב-28 במאי, כרמלה הפסידה לביאנקה בלאייר בקרב שאינו היה על חגורת אליפות הנשים של האחרונה. שבוע לאחר מכן, כרמלה גברה על ליב מורגן. לעומת זאת, היא הפסידה לאותה מורגן ב-11 וב-25 ביוני. ב-16 ביולי, כרמלה כשלה בניסיונה לזכות באליפות הנשים של סמאקדאון לאחר שהפסידה לאלופת הנשים, ביאנקה בלאייר. ב-20 באוגוסט, כרמלה הפסידה לביאנקה בלאייר בקרב שאינו היה על תוארה של האחרונה. במופע המקדים לאירוע חוקי אקסטרים, שנערך ב-26 בספטמבר, כרמלה הפסידה לליב מורגן. ב-8 באוקטובר בפרק של התוכנית סמאקדאון, כרמלה גברה על מורגן במסגרת הסיבוב הראשון של טורניר כתר המלכה הראשון בתולדות הארגון. לעומת זאת, שבוע לאחר מכן היא הודחה מהטורניר לאחר שהפסידה לזלינה וגה. ב-25 באוקטובר בפרק של התוכנית Raw, כרמלה ניצחה את ליב מורגן. ב-1 בנובמבר בפרק של התוכנית Raw, כרמלה והמלכה זלינה ניצחו את אלופות זוגות הנשים של ה-WWE, ניקי A.S.H. וריאה ריפלי בקרב שאינו היה על חגורות האליפות. שבוע לאחר מכן, היא השתתפה בקרב מחומש מול ריאה ריפלי, ליב מורגן, ביאנקה בלאייר והמלכה זלינה אשר קבע את זהות המועמדת לאליפות הנשים של Raw, שבסופו מורגן ניצחה. ב-15 בנובמבר בפרק של התוכנית Raw, כרמלה הפסידה בקרב יחידים לריאה ריפלי. שבוע לאחר מכן בתוכנית, כרמלה והמלכה זלינה זכו באליפות זוגות הנשים של ה-WWE לאחר שגברו על ניקי A.S.H. וריאה ריפלי. הן הגנו בהצלחה על חגורות אליפות אלו בקרב החוזר ב-3 בינואר 2022. ב-31 בינואר בפרק של התוכנית Raw, כרמלה נחלה הפסד לביאנקה בלאייר. ב-4 במרץ בפרק של התוכנית סמאקדאון, כרמלה הפסידה לנעמי. ב-7 במרץ בפרק של התוכנית Raw, כרמלה והמלכה זלינה הפסידו לליב מורגן וריאה ריפלי בקרב שאינו היה על חגורות האליפות. באירוע כסף בבנק, שנערך ב-2 ביולי, כרמלה כשלה בניסיונה לזכות באליפות הנשים של Raw לאחר שהפסידה לאלופה, ביאנקה בלאייר.
חיים אישיים

לכרמלה יש תעודת מאמנת כושר אישי. היא הבת של פול ואן דייל, מתאבק עבר שעבד בשביל ה-WWE בשנות ה-90. המתאבקות שהשפיעו עליה במשך השנים היו טריש סטרטוס ומיס אליזבת' (אנ'). בעבר ניהלה מערכת יחסים עם קולין קסידי, אותו מתאבק שליוותה במשך השנים ביחד עם אנזו אמורה לזירה. כיום, היא מנהלת מערכת יחסים עם הפרשן של צוות השידור בתוכניות השונות ב-WWE, קורי גרייבס.
אליפויות והישגים

הישגים במגזין ההיאבקות Pro Wrestling Illustrated – PWI
PWI דירג אותה במקום ה-7 מתוך 100 המתאבקות הטובות ביותר לשנת 2018
הישגים במגזין הספורט Sports Illustrated
דורגה במקום ה-23 מתוך 30 המתאבקות הטובות ביותר של השנה (2018)
הישגים בארגון ההיאבקות World Wrestling Entertainment – WWE
אליפות הנשים של סמאקדאון (פעם אחת)
אליפות זוגות הנשים של ה-WWE (פעם אחת)  - עם המלכה זלינה
אליפות 24/7 של ה-WWE (פעמיים)
זוכת Mixed Match Challenge‏ (עונה 2)  - עם R-טרות'‏
מחזיקת מזוודת "כסף בבנק" 2017 (פעמיים)
קרב הבאטל רויאל נשים של רסלמניה (2019)
כרמלה עם מזוודת כסף בבנק ברסלמניה 34, אפריל 2018
כרמלה ביחד עם R-טרות', ספטמבר 2019
כרמלה היא פעם אחת אלופת הנשים של סמאקדאון
כריסטי בראון

| --- | --- |

בראון על גבי עטיפת הספר "Christy Brown: The Life That Inspired My Left Foot", מאת ג'ורג'ינה המבלטון
 לידה:  5 ביוני 1932 דבלין, אירלנד
 פטירה:  6 בספטמבר 1981  (בגיל 49) פארברוק, סאמרסט, אנגליה
 מדינה:  אירלנד 
 לאום:  אירי
 מקום קבורה:  בית הקברות גלאסנווין 
 עיסוק:  סופר, משורר, צייר
 שפות היצירה:  אנגלית
 
כריסטי בראון (באנגלית: Christy Brown;‏ 5 ביוני 1932 – 6 בספטמבר 1981) היה סופר, משורר וצייר אירי שנולד עם שיתוק מוחין, והיה מסוגל לכתוב ולצייר רק באמצעות אצבעות אחת מרגליו. יצירתו המוכרת ביותר היא ספרו האוטוביוגרפי "כף רגלי השמאלית (אנ')" אשר יצא לאור ב-1954. העיבוד קולנועי לספרו זכה ב-1989 בשני פרסי אוסקר לשחקן הטוב ביותר ולשחקנית המשנה הטובה ביותר והיה מועמד לקטגוריות נוספות, בהן הסרט הטוב ביותר.
ביוגרפיה

בראון נולד ב-1932 בדבלין שבאירלנד, להורים ברידג'יט פאגן ופטריק בראון. היו לו 22 אחים ואחיות, וארבעה מתוכם נפטרו בינקותם. לאחר לידתו, גילו הרופאים כי לבראון יש שיתוק מוחין, שבא לידי ביטוי בחוסר יכולת להניע את גפיו ובהמשך מפגם בדיבור, כך שרק בני משפחתו היו מסוגלים להבינו. אף על פי שרופאיו המליצו לאשפזו, התעקשו הוריו לגדלו בביתם עם אחיו ואחיותיו. במהלך שנות גיל ההתבגרות שלו, התוודעה העובדת הסוציאלית קטריונה דלהאנט לסיפורו והחלה לבקר בבית משפחת בראון לעיתים קרובות תוך שהיא מביאה לו ספרים וחומרי ציור מכיוון שעם השנים הראה עניין באמנות ובספרות. בראון הראה מיומנות פיזית מרשימה כאשר, לאחר שגילה מספר ספרים בבית המשפחה, לימד את עצמו לצייר ולכתוב תוך שימוש באיבר היחיד בו הייתה לו שליטה מוחלטת - רגלו השמאלית. אף על פי שלא זכה לחינוך פורמלי בתקופת נערותו, הצליח בראון להגיע לסירוגין לבית הספר הטיפולי של סנט-ברנדן שם זכה לטיפולי פיזיותרפיה, עזרת קלינאי תקשורת, והתוודע לרופא והסופר ד"ר רוברט קוליס. כאשר פנה בראון לד"ר קוליס וביקש ממנו לסייע בכתיבת ספר, ליווה ד"ר קוליס, השפיע והדריך את בראון בשלבי הכתיבה ומאוחר יותר השתמש בקשריו כדי לסייע לו להוציא לאור את האוטוביוגרפיה "כף רגלי השמאלית (אנ')", אשר תיארה את מאבקו של בראון בחיי היום-יום בקרב חיי התרבות התוססים בדבלין.
כאשר הפכה האוטוביוגרפיה להצלחה ספרותית גדולה, קיבל בראון מכתבים מאנשים רבים, וביניהם, מכתב מאישה אמריקאית נשואה בשם בת' מור. בראון ומור החלו להתכתב באופן קבוע, וב-1960 הגיע לארצות הברית ובילה את החגים בביתה שבקונטיקט. לאחר פגישתם הבאה ב-1965 החלו בראון ומור לנהל רומן. בראון נסע לקונטיקט פעם נוספת כדי לסיים את מה שכינה "יצירת המופת" שלו, אשר עסק שנים בפיתוחה. לבסוף סיים בראון את הכתיבה ב-1967, בעזרתה של מור שניהלה עבורו שגרת עבודה קשוחה, במסגרתה מנעה ממנו אלכוהול (בו בראון היה תלוי) עד להשלמת יום עבודה שלם. הספר, שנקרא "כל הימים כולם" יצא לאור לבסוף ב-1970 ונפתח בהקדשה למור בה נכתב: ”לבת', שבזכות אותה אכזריות עדינה הכריחה אותי להשלים לבסוף את הספר...”. במהלך אותה תקופה, המשיך בראון להתפרסם בעולם והפך לאישיות ידועה. עם חזרתו לאירלנד, השתמש ברווחים מספריו כדי לגור בבית שתוכנן במיוחד לצרכיו מחוץ לדבלין יחד עם משפחתה של אחותו. אף על פי שבראון ומור תכננו להינשא ולעבור לגור בבית זה ועל אף שמור הודיעה לבעלה על תוכניותיהם, החל בראון לנהל רומן עם אישה אנגליה בשם מרי קאר, אותה פגש במהלך מסיבה בלונדון. בראון סיים את מערכת היחסים שלו עם מור והתחתן עם קאר במשרד הרישום של דבלין ב-1972. בראון וקאר עברו לכפר ראת'קול (אנ') שבמחוז דבלין, משם לבאליהייג (אנ') שבמחוז קרי ולבסוף לסאמרסט שבאנגליה. בראון המשיך לצייר ולכתוב נובלות, שירה ומחזות. נובלה שיצאה לאור ב-1974 ונקראה "A Shadow on Summer" (מילולית: "צל על קיץ"), התבססה על מערכת יחסיו עם בת' מור, אשר עדיין החשיב כידידתו.
ביוגרפיה > מותו

בריאותו של בראון החלה להדרדר לאחר נישואיו, והתלות שלו באלכוהול גבר. בשנים האחרונות לחייו הרבה להתבודד, גם בשל הריחוק הגאוגרפי שנוצר ממשפחתו שבדבלין, וקיימת סברה כי הסיבה לכך היא השפעתה, וייתכן שגם אופייה המתעלל, של אשתו. בראון מת בגיל 49 כתוצאה מחנק במהלך ארוחת ערב, ומאוחר יותר נמצאו על גופתו סימני חבורות רבים, שגרם לרבים להאמין כי קאר הזניחה את הטיפול בו והתעללה בו פיזית. חשדות נוספים התעוררו לאחר פרסום ספרה הביוגרפי של ג'ורג'ינה המבלטון, The Life That Inspired My Left Foot (מילולית: "החיים שעוררו השראה לכף רגלי השמאלית"), אשר חשף גרסה מדויקת יותר אודות מערכת היחסים הלא בריאה שבין בני הזוג; הספר מתאר את קאר כאלכוהוליסטית ובוגדנית. המבלטון מצטטת בספרה את אחיו של בראון, שון, האומר ש"כריסטי אהב אותה אך לא קיבל כגמולו, מכיוון שלא הייתה סוג כזה של אדם. אילו אהבה אותו כפי שטענה, לא הייתה מקיימת פרשיות אהבים עם נשים וגברים גם יחד. אני מרגיש כי ניצלה אותו ביותר מדרך אחת".
מורשת ספרותית

"כל הימים כולם", שבראון הכתיר כיצירת המופת שלו, היה פרויקט שאפתני שהרחיב את ספרו "כף רגלי השמאלית (אנ')". בדומה לאחרון, הפך גם "כל הימים כולם" לרב-מכר ותורגם לארבע-עשרה שפות. מבקר הספרות של האייריש טיימס, ברנרד שייר, כינה את היצירה "הנובלה האירית החשובה ביותר מאז יוליסס". בדומה לג'יימס ג'ויס, עשה גם בראון שימוש בטכניקת זרם התודעה וביקש לתעד את תרבותה של דבלין באמצעות הומור, ניבים מדויקים ותיאורי דמויות מורכבים. בעקבות "כל הימים כולם" הוציא בראון סדרה של נובלות, הכוללות את "A Shadow on Summer" ב-1974, את "Wild Grow the Lilies" ב-1976 ואת "A Promising Career" אשר יצא לאור ב-1982, לאחר מותו. בנוסף, פרסם בראון שלושה אוספי שירה: "Come Softly to My Wake", ‏"Background Music" ו-"Of Snails and Skylarks". שלושת ספריו קובצו יחד ב-"The Collected Poems of Christy Brown" שיצא לאור ב-1991.
השפעה תרבותית

לספרו האוטוביוגרפי של בראון "כף רגלי השמאלית (אנ')" עובד לסרט קולנוע שיצא לאקרנים בשנת 1989 על פי תסריט של שיין קונאטון (אנ') וג'ים שרידן ובבימויו של שרידן. את בראון גילם דניאל דיי-לואיס וברנדה פריקר גילמה את אמו, ושניהם זכו בפרסי אוסקר לשחקן הטוב ביותר ובלשחקנית המשנה הטובה ביותר. בנוסף, היה הסרט מועמד בקטגוריות הסרט הטוב ביותר, הבמאי הטוב ביותר והתסריט המעובד הטוב ביותר.
יצירותיו

1954 My Left Foot, רגלי השמאלית, תרגמה: שושנה שוורץ, הוצאת מרחביה, ספריית פועלים, 1959
1970 Down All The Days, כל הימים כולם, תרגם: אהרן אמיר, הוצאת עם עובד, 1974
1971 Come Softly to My Wake: Poems of Christy Brown
1973 Background Music: Poems
1974 A Shadow on Summer
1976 Wild Grow the Lilies
1978 Of Snails And Skylarks
1982 A Promising Career
1991 The Collected Poems of Christy Brown
לקריאה נוספת

Hambleton, Georgina Louise. Christy Brown: The Life That Inspired My Left Foot. Random House, 2011. ISBN 1780573340
Jordan, Anthony J. Christy Brown's women: a biography drawing on his letters : includes the founding of Cerebral Palsy Ireland by Robert Collis. Westport Books, 1998. ISBN 0952444739
הערות שוליים

↑  Hambleton, Christy Brown: The Life That Inspired My Left Foot
↑  התרגום העברי הראשון שיצא לאור בישראל ב-1959 נקרא רגלי השמאלית
↑  Lynch, Claire. Irish Autobiography: Stories of Self in the Narrative of a Nation, Peter Lang, 2009, ISBN 3039118560. עמודים 121-127
↑  Jordan, עמודים 120-125
↑    Tom Peterkin, Ireland Correspondent, ‏Christy Brown 'neglected by ex-prostitute wife', The Telegraph, 6 November 2007
↑  "The dark side of a poet that Hollywood didn't show". The Guardian. 18 November 2007
| --- | --- |
בקרת זהויות :  NLI: 987007597945805171  PLWABN: 9810554880205606  BNE: XX1212809  BnF: cb118942064 (data)  GND: 118674404  ISNI: 0000 0001 0866 4539  LCCN: n50039631  NKC: jn20000700242  NLK: KAC199603604  NTA: 071889671  RKD: 13162  SNAC: w61k1zs8  SUDOC: 030216761  Trove: 1041683  VIAF: 7387688   WorldCat (עם VIAF): 7387688
ליטל ביי

| --- | --- |

מסלול הגולף בליטל ביי
 מדינה:  אוסטרליה אוסטרליה
 מדינה:  ניו סאות' ויילס ניו סאות' ויילס
 פרוור:  הפרוורים המזרחיים
 עיר אם:  סידני
 אוכלוסייה:  ‏
  ‑ בפרוור:  4,817 (10 באוגוסט 2021)
 קואורדינטות:  33°59′S 151°14′E﻿ / ﻿33.98°S 151.24°E﻿ / -33.98; 151.24
  מפת מיקום  מפה מפורטת   (למפת אוסטרליה מוגדלת) בריזבן קנברה מלבורן הובארט אדלייד פרת' דרוויןליטל ביי(למפת אוסטרליה רגילה) בריזבן קנברה מלבורן הובארט אדלייד פרת' דרוויןליטל ביי(למפת ניו סאות' ויילס רגילה) סידני ניוקאסל וולונגונג וואגה וואגה טוויד הידס קופס הארבור טאמוורת' אולבורי אורנג' דובו וילנדרה הבירה קווינסלנד א ו ה ד ר ו מ י ת  ויקטוריה ים טסמן ליטל ביי(למפת ניו סאות' ויילס מוגדלת) סידני ניוקאסל וולונגונג וואגה וואגה טוויד הידס קופס הארבור טאמוורת' אולבורי אורנג' דובו וילנדרה הבירה קווינסלנד א ו ה ד ר ו מ י ת  ויקטוריה ים טסמן ליטל ביי  he tabBackground:;tabBorder:#aaa;defaultTab:0;
ליטל ביי (באנגלית: Little Bay) הוא פרוור בסידני, המנוהל על ידי עיריית רנדוויק (City of Randwick).
גאוגרפיה

ליטל ביי ממוקם 14 ק"מ דרום מזרחית למרכז העסקים הראשי של סידני, וגובל מדרום בלה פרוז, מצפון במלבר וצ'יפלי, ממערב בפיליפ ביי וממזרח בים טסמן. בחופו המזרחי של הפרוור מפרץ קטן בשם ליטל ביי. חלק גדול מהפרוור מוקצה לטובת מסלול הגולף The Coast. הדרך הראשית החוצה את הפרוור מצפון לדרום היא שדירת אנזאק, שמגיעה מצ'יפלי וממשיכה ללה פרוז. דרך באנרונג (Bunnerong Road) תוחמת את הפרוור ממערב וממשיכה צפונה לעבר מטרוויל.
היסטוריה

בשנת 1881 אירעה התפרצות של מגפת אבעבועות שחורות בקרב האוכלוסייה האירופאית במושבת סידני. על מנת להפחית את התפשטות המחלה ולמגרה, הוקמה במקום מושבת חולים. באותו זמן היה ליטל ביי פרוור מרוחק, ללא ישוב. במקום הוקם בית חולים החוף (The Coast Hospital), שחשיבותו עלתה עם התפרצות הדבר בתחילת המאה ה-20, ועם חזרתם של הלוחמים ממלחמת העולם הראשונה כשהם נושאים עימם מחלות כגון שפעת. בשנת 1934 נקרא בית החולים רשמית על שם הנסיך הנרי, דוכס גלוסטר, דודה של המלכה אליזבת השנייה.
תרבות

בפרוור ממוקם בית החולים הנסיך הנרי, מבתי החולים הגדולים באזור.
בפרוור חוף קטן בצורת חצי סהרון, על שפת מפרצון ליטל ביי, המשמש לרחצת הקהל. זה החוף הדרומי ביותר ברצועת החופים בין מפרץ ג'קסון ומפרץ בוטאני. בחצי השני של המאה ה-20 היה החוף מזוהם בשפכים, אך מאמצי ניקוי החל בשנות התשעים הפכו את החוף לאחד הנקיים בסידני.
מגרשי הגולף The Coast וסיינט מייקל ממוקמים בפרוור, עם כרי דשא נרחבים ונוף לאוקיינוס.
בשנת 1969 הוקמה בחוף העיירה על ידי זוג האמנים כריסטו וז'אן-קלוד יצירת הנוף חוף עטוף - 2.4 קילומטר של חוף שנעטפו בבד. היצירה הייתה הגדולה ביותר מסוגה שהוקמה בעולם עד אותו מועד. הבד הוסר מהחוף ב-1970.
ליאם מילר

ליאם אלן מילר (באנגלית: Liam Alan Millar; נולד ב-27 בספטמבר 1999 בטורונטו שבקנדה) הוא כדורגלן קנדי המשחק בעמדת קשר הכנף בקבוצת פ.צ. בזל מליגת העל השווייצרית ובנבחרת קנדה.
קריירת מועדונים

מילר גדל במחלקות הנוער של פולהאם וליברפול.
ב-31 בינואר 2019 הושאל מילר לקילמרנוק מליגת העל הסקוטית למשך שנה, וערך 33 הופעות ליגה במדי המועדון, בהן הבקיע שני שערים.
ב-4 בפברואר 2020 ערך מילר את הופעתו היחידה בקבוצה הבוגרת של ליברפול, בניצחון 1-0 על שרוסברי טאון במסגרת הסיבוב הרביעי של גביע ה-FA.
ב-5 בינואר 2021 הושאל מילר לצ'רלטון את'לטיק מהפוטבול ליג הראשונה למשך חצי עונה. הוא ערך במועדון 27 הופעות ליגה, בהן הבקיע שני שערים.
ב-8 ביולי 2021 חתם מילר על חוזה לארבע עונות בפ.צ. בזל מליגת העל השווייצרית.
קריירה בינלאומית

ב-24 במרץ 2018 ערך מילר את הופעת הבכורה שלו בנבחרת קנדה, בניצחון 1-0 על נבחרת ניו זילנד במשחק ידידות.
הוא היה חלק מסגל נבחרת קנדה לטורניר גביע הזהב 2019, וערך שתי הופעות בטורניר.
נכלל בסגל נבחרת קנדה לטורניר מונדיאל 2022.
כריך דאגווד

| --- | --- |
 מימוש בעולם האמיתי של קונספט הסנדוויץ' של דאגווד
 
 מאכלים
 סוג:  כריך 
 על שם:  דאגווד באמסטד 
 מטבח:  המטבח האמריקאי 
 מוצא:  ארצות הברית 
 
כריך דאגווד (באנגלית: Dagwood sandwich) הוא כריך גבוה, רב-שכבתי העשוי ממגוון בשרים, גבינות ותבלינים.
מאפיינים

הכריך קרוי על שם דאגווד באמסטד (אנ'), דמות מרכזית ברצועת הקומיקס בלונדי (אנ'), שמאויר תדיר כמכין כריכים ענקיים.
לפי התסריטאי של בלונדי דין יאנג, (אנ') אביו, שיק יאנג (אנ'), החל לצייר את הכריכים הענקיים ברצועת הקומיקס ב-1936.
מרכיבים

על אף שהתוכן המדויק של כריך דאגווד המאויר של שיק יאנג נותר מעורפל, נראה שהוא מכיל כמויות וסוגים שונים וגדולים של נקניקים, גבינה פרוסה וירקות המופרדים על ידי פרוסות לחם נוספות. דג קטן שלם, ככל הנראה סרדין, גם נראה בדרך כלל. זית שנוקב בקיסם או שיפוד עץ מכתיר על פי רוב את המבנה האכיל. "כריך דאגווד" נכלל במילון העולם החדש של וובסטר (אנ'), והמונח "דאגווד" (הכוונה לכריך) נכלל במילון המורשת האמריקאית (אנ').
מוצרים ומסעדות

בשנת 1951, אנשי העסקים בוב ויילר וארט לאנג פתחו מסעדה בנושא דאגווד בטולידו (אוהיו), בתקווה להקים רשת לאומית. הם לא קיבלו רישיון לשם Dagwood ונצטוו להפסיק להשתמש בו על ידי King Features.
מסעדת Dagwood Diner (המכונה "Dag-Wood") פעלה באן ארבור, מישיגן עד 1971.
מגוון בשרים לארוחת צהריים עם השם דאגווד נמכרו בחנויות מכולת.
במאי 1999, מסעדת דלפק בשם Blondie's נפתחה באיי ההרפתקאות של יוניברסל אורלנדו, והגישו בה כריך מסורתי בסגנון דאגווד.
חנות המעדנייה והסאב של דאגווד נפתחה באינדיאנה בשנת 1985, ומשרתת מספר מקומות. בתפריט "Dagwood Supreme", נכלל רוסטביף, בשר חזיר, תרנגול הודו, פרובולונה וגבינות קולבי, חסה, עגבנייה ובצל ורוטב "דאגווד".
Dagwoods Sandwichs et Salades היא רשת מזון מהיר הפועלת בקנדה. היא נוסדה בשנת 1989 במונטריאול, אך לאחר מכן התרחבה ברחבי קוויבק ואל מזרח אונטריו.
רשת הסופרמרקטים הקנדית Sobeys מוכרת סנדוויץ' מבית דאגווד שנעשה בחנות, אבל זה לא נראה כמו הכריכים הרב-שכבתיים מהקומיקס ובמקום זאת דומה לכריך סאב.
מסעדות רבות נוספות מתמחות כריך זה.
לקריאה נוספת

ארוחת ערב של ג'יגס
רשימה של כריכים אמריקאים
רשימת כריכים
כיכר סנדוויץ', סוג של אוכל למסיבה העשוי מכיכר לחם
הערות שוליים

↑  "Food-loving Dagwood to lend name to real-life sandwich". Deseret News. 15 במאי 2006. נבדק ב-11 בדצמבר 2021. {{cite news}}:  (עזרה)
↑  The American Heritage Dictionary of the English Language, 2000.
↑  Mary Alice Powell (27 בנובמבר 1990). "Dagwood Diner part of Toledo's restaurant history". Toledo Blade. {{cite news}}:  (עזרה)
↑  Dave Wilkins (30 ביולי 1992). "Fleetwood Diner gets cooking again". Ann Arbor News. {{cite news}}:  (עזרה)
↑  Hillibish, Jim (1 ביוני 2011). "Make Mine a Gagwood". The Repository. Canton, Ohio. אורכב מ-המקור ב-2011-06-06. {{cite news}}:  (עזרה)
↑  "Dagwood's Sandwiches - Award-Winning Gourmet Deli & Sub Sandwiches". www.dagwoodsandwiches.com. נבדק ב-2020-06-10.
↑  "Best Sandwich in Every State and Washington DC". PEOPLE.com (באנגלית). נבדק ב-2020-06-10.
↑  "The Dagwoods Story". אורכב מ-המקור ב-5 בנובמבר 2021. נבדק ב-16 בספטמבר 2020. {{cite web}}:  (עזרה)
↑  "Sobeys summer meals made easy". נבדק ב-26 בינואר 2022. {{cite web}}:  (עזרה)